钦定古今图书集成/明伦汇编/官常典/第370卷 > 辽
## 钦定古今图书集成/明伦汇编/官常典/第370卷 > 辽

辽仍依唐制，设太常卿、少卿、丞，统主簿及博士以下
诸职。

按《辽史百官志》：“南面朝官，辽有北面朝官矣，既得
燕代十有六州，乃用唐制，复设南面三省、六部、台、院、
寺、监、诸卫、东宫之官。”

太常寺《职名总目》：

卿。

少卿。

丞。

主簿。

太常寺有博士、赞引、太祝，奉礼郎，协律郎。

太乐署令、丞。

鼓吹署令、丞

法物库《辽朝杂礼》有法物库，所掌图籍。

法物库使。

法物副库使。

===宋===宋太常寺置卿及少卿、博士，而郊社、太庙、诸陵太医
皆统之。

按《宋史职官志》：“太常寺　卿、　少卿、　丞各一人，　博士四人，
主簿，协律郎、奉礼郎、太祝各一人。卿掌礼乐、郊庙、社
稷、坛壝、陵寝之事，少卿为之贰，丞参领之。礼之名有
五，曰吉礼，曰宾礼，曰军礼，曰嘉礼，曰凶礼，皆掌其制
度仪式。祭祀有大祠，有小祠。其牺牲、币玉、酒醴、荐献、
器服，各辨其等。掌乐律、乐舞、乐章，以定宫架、特架之”
制，祭祀享则分乐而序之。凡亲祠及四孟月朝献景
灵宫，郊祀告享太庙，掌赞相礼仪升降之节。岁时朝
拜陵寝，则视法式辨具，以授祠官。凡祠事，差官卜日，
“斋戒皆检举以闻。初献用执政官，则卿为终献；用卿
则少卿为亚献，博士为终献；阙则以次互摄。郊祀已
颁御札，则撰仪以进。宫架、鼓吹、警场，率前期按阅即
习。馀祀及朝会、享宴、上寿、封册之仪物亦如之。若礼
乐有所损益，及祀典神祇、爵号、封袭、继嗣之事当考
定者，拟上于礼部。”凡太医之政令，以时颁行。宋初旧
制，判寺无常员，以两制以上充。丞一人，以礼官久次
官高者充。别置太常礼院，虽隶本寺，其实专达，有判
院、同知院四人。寺与礼院事不相兼。康定元年，置判
寺、同判寺，始并兼礼院事。元丰正名，始专其职。分案
五，置吏十有一。元祐三年，诏太常寺置长、贰，他寺、监
则互置。绍圣中，复旧制。大观元年，应太常寺所被旨
及施行典礼事，季轮博士铨次成籍，以备讨论。政和
四年，令祠事监察御史阙，则以六曹郎官及馆职摄
充。宣和三年，令本寺《因革礼》五年一检举，接续编修。
建炎初，并省冗职，惟太常、大理不能。诏太常少卿一
员兼宗正少卿，罢丞、簿，惟置博士一员。绍兴三年，复
置丞。九年，臣僚言：“元丰正名，太常主议论者博士四
人。乞参稽旧典，添置博士，以称朝廷蒐补阙轶、缉熙
弥文之意。”诏添博士一员。十年，置簿一员。十五年，诏
太常讨论，置《籍田令》，续置太社令。隆兴元年，并省博
士一员、主簿一员。又以光禄寺并归太常，罢丞。明年，
诏丞、簿并依旧制分案。九曰“礼仪”，掌讨论大庆典礼，
神祠、道、释、袭封定谥、检举忌辰；曰“祠祭”，掌大中小祠
祀，差行事官并酒齐、币帛、蜡烛礼料；曰坛庙，掌行室
坛、庙域陵寝；曰“大乐”，掌大乐教习乐舞鼓吹警场；曰
“法物”，掌给纳朝祭服；曰《廪牺》，掌岁中祠祭牲牢、羊豕
涤室；曰“太医”，掌臣僚陈乞、医人补充太医助教等；曰
《掌法》，曰“知杂”，并掌本寺条制、杂务裁减吏额：赞引使
二人，正礼直官二人，副礼直官二人，正名赞者七人，
守阙赞者七人，私名赞者七人，胥吏一人，胥佐四人，
贴司一人，书表司一人。祠祭局供官十二人，祭器司
供官十人，乐正三人，鼓吹令一人。本寺天乐祭器库
专知官一人，库子二人。圆坛大乐礼器库专知官一
人，库子一人。

博士，掌讲定《五礼》仪式。有改革，则据经审议。凡于法
应谥者，考其行状，撰定谥文。有祠事，则监视仪物。掌
凡赞导之事。

《主簿》，“掌稽考簿书。”

协律郎，掌律吕以和阴阳之声，正宫架、特架乐舞之
位。大祭祀享宴用乐，则执麾以诏作止之节，举麾鼓
柷而乐作，偃麾、戛敔而乐止。凡乐，掌其序事。
奉礼郎，掌奉币帛授初献官。大礼则设亲祠版位。
太祝掌读册辞，授抟黍以嘏告。饮福则进爵，酌酒受
其虚爵。

《郊社令》，“掌巡视四郊及社稷坛壝，掌凡扫除之事，祭
祀则省牲。”

《太庙令》，掌宗庙荐新七祀及功臣从享之礼。

《籍田令》，掌帝籍耕耨出纳之事，植五谷蔬果，藏冰以
待用。

宫闱令率其属，以汛洒庙庭，凡修治洁除之事。
提点“管干郊庙祭器所、南郊太庙祭器库、提点朝服
法物库所、朝服法物库、南郊什物库、太庙什物库”，掌
藏其器服，以待祭祀、朝会之用。凡冠服，视其等而颁
于执事之臣。

教坊及钤辖教坊所掌“宴乐阅习，以待宴享之用，考
其艺而进退之。”

诸陵祠坟所掌先世后妃之坟园而以时献享。
太医局有丞，有教授，有九科医生，额三百人。岁终，则
会其全失而定其赏罚。

〈注〉太医局，熙宁九年置，以知制诰熊本提举，大理寺寺丞单骧管干。后诏勿隶太常寺，置“提举一、判局二。判局选知医事者为之。科置教授一，选翰林医官以下与上等学生及在外良医为之。学生常以春试取合格者三百人为额。太学、律学、武学生、诸营将士疾病，轮往治之，各给印纸书其状，岁终稽其功绪为三等”，第补之：上等月给钱十五千，毋过二十人；中等十千，毋过三十人；下等五千，毋过五十人。失多者罚黜之。受兵校钱物者，论如《监临强乞取法》，三学生愿预者听受，而禁邀求者。又官

制行，隶太常礼部。自政和以后，隶医学。详见《选举志》。

孝宗隆兴元年，省并医官而罢局生。续以虞允文请，
依旧存留“医学科”，遂举附试、省试、别试所，更不置局，
权令太常寺掌行。绍熙二年，复置太医局，局生以百
员为额，馀并依未罢局前体例，仍隶太常寺。

太晟府，以大司乐为长，典乐为贰；次曰太乐令，秩比
丞；次曰主簿，协律郎。又有按协声律、制撰文字、运谱
等官，以京朝官、选人或白衣士人通乐律者为之。又
以武臣监府门及太乐法物库，以侍从及内省近侍
官提举。所典六案：曰《太乐》，曰《鼓吹》，曰《宴安乐》，曰法物，
曰知杂，曰掌法。国朝礼乐，掌于奉常。崇宁初，置局议
太乐，乐成，置府建官以司之，礼乐始分为二。五年二
月，因省穴员，并之礼官，九月，复旧。大观四年，以官徒
廪给繁厚，省乐令一员、监官二员，吏禄并视太常格。
宣和二年，诏以太晟府近岁添置冗滥徼幸并罢，不
复再置。